b'\n_START_ARTICLE_\nTiger Force\n_START_PARAGRAPH_\nTiger Force (slovensko Sila Tiger) je bila ameri\xc5\xa1ka specialna ad-hoc enota, ki je bila sestavljena iz 45 pripadnikov 1. bataljona, 327. pehotnega polka, 1. brigade, 101. padalske divizije in je delovala med vietnamsko vojno od maja do novembra 1967.\n_START_SECTION_\nDelovanje\n_START_PARAGRAPH_\nEnota je samostojno delovala v sovra\xc5\xbenikovem zaledju, kjer je lovila terence in se spopadala z manj\xc5\xa1imi enotami.\n_START_SECTION_\nVojni zlo\xc4\x8dini\n_START_PARAGRAPH_\nPripadniki enote so bili obto\xc5\xbeeni, da so izvajali vojne zlo\xc4\x8dine (mu\xc4\x8denje, pohabitve, posilstva,...); nekatere poro\xc4\x8dila opisujejo, da ti vojaki nosijo ogrlice iz odrezanih u\xc5\xa1es. 2002 je \xc4\x8dasnik Toledo Blade dobil namig o nepreiskanih vojnih zlo\xc4\x8dinih, ki so jih storili Ameri\xc4\x8dani med vietnamsko vojno. Po osemmese\xc4\x8dnemu preiskovanju je \xc4\x8dasopis objavil serijo \xc4\x8dlankov o Tiger Force, ki razkrivajo, da je kopenska vojska Zdru\xc5\xbeenih dr\xc5\xbeav Amerike od 1971 do 1975 raziskovala njihovo delovanje in odkrila\xc2\xa0\xc2\xbbnepravilnosti\xc2\xab, toda vlo\xc5\xbeena ni bila nobena ovadba. Na pritisk javnosti je leta 2004 Kopenska vojska ZDA ponovno odprla primer, ki trenutno stoji na mrtvi to\xc4\x8dki. Razlog je, da mora vojska preiskovati najnovej\xc5\xa1e primere mu\xc4\x8denja, ki so ga storili ameri\xc5\xa1ki vojaki med okupacijo Iraka (npr. Abu Grajf).'